કાર્ગો ટ્રાઉઝરને કાપીને કાર્ગો શૉર્ટ્સ બનાવવામાં આવે છે. કાર્ગો શૉર્ટ્સ/ટ્રાઉઝર કૉમ્બૅટ શૉર્ટ્સ કહેવાય છે. કૉમ્બૅટ એટલે કે જે ટ્રાઉઝર લૂઝ હોય અને જે ટ્રાઉઝર પર મોટાં પૉકેટ પૅચની જેમ લગાડવામાં આવ્યાં હોય. કાર્ગો પૅન્ટ્સનો ઉપયોગ મિલિટરીમાં થાય છે માટે કાર્ગો પૅન્ટ્સ ગ્રીન કલરમાં હોય છે. ઓરિજિનલ કાર્ગો શૉર્ટ્સ ગ્રીન કલરમાં હોય છે, પરંતુ હવે આમાં ઘણા કલર ઑપ્શન આવે છે. બેજ કલર બદલાય પરંતુ પ્રિન્ટ તો એની એ જ રહે. કાર્ગો શૉર્ટ્સ સાથે કૉન્ટ્રાસ્ટ કલરમાં ટી-શર્ટ વધારે સારાં લાગે છે. જેમ કે ગ્રીન કલરના કાર્ગો શૉર્ટ્સ સાથે વાઇટ અથવા બ્લૅક પ્લેન ટી-શર્ટ સારું લાગી શકે.